Diari Oficial de la Generalitat Valenciana


Sumari del DOGV 6202, del 09-02-2010 (2010/301)

Notificació de la sentència dictada en el juicio verbal número 000147/2006.
---------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/301


Data del document
:   14-12-2009

Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el juicio verbal número 000147/2006. [2010/301]  
Assumpte civil 000147/2006   
Part demandant: Mapfre Mutualidad.  
Part demandada: Anselmo Unzueta Artieta, Consorci de Compensació d'Assegurances i Allianz.   
En el judici a què es fa referència s'ha dictat la sentència que té l'encapçalament i la dispositiva que són com segueix:   
«Sentència número 000184/2007   
Jutge que la dicta: Beatriz de la Rubia Comos.  
Lloc: València.  
Data: 24 de setembre de 2007.  
Beatriz de la Rubia Comos, magistrada jutgessa del Jutjat de Primera Instància número 4 d'aquesta capital, he vist aquestes actuacions de judici verbal, sobre danys derivats d'accident de trànsit número 147/2006, promogudes per Mapfre Mutualidad representada pel procurador Isidoro Manzanera Vila i assistit pel lletrat Vicente Vicente Añó, contra Anselmo Unzueta Artieta, en rebel·lia en aquest procediment; Allianz representada per la procuradora Ángeles Mas Victoria i assistits pel lletrat senyor Candel Codoñer, i contra el Consorci de Compensació d'Assegurances, representat per l'advocat de l'Estat en la representació que legalment té conferida.   
Dispositiva   
Estime parcialment la demanda interposada per la representació processal de Mapfre Mutualidad, contra Anselmo Unzueta Artieta; Allianz i contra el Consorci de Compensació d'Assegurances, condemne els demandats Anselmo Unzueta Artieta i Consorci de Compensació d'Assegurances a pagar solidàriament la suma de mil set-cents seixanta-cinc euros amb seixanta-un cèntims d'euro (1.765,61 euros), interessos legals d'acord amb el fonament jurídic tercer, i pel que fa a les costes processals caldrà ajustar-se al fonament quart. Absolc Allianz de la demanda en contra seua formulada, sense fer imposició de costes.   
En compliment del que estableix l'article 248.4 de la Llei Orgànica del Poder Judicial, faig saber a les parts que aquesta resolució no és ferma, ja que s'hi pot interposar un recurs d'apel·lació. Aquest recurs, del qual coneixerà l'Audiència Provincial, s'haurà de preparar davant d'aquest Jutjat, dins del termini dels cinc dies següents al de la notificació d'aquesta resolució; l'escrit de preparació ha de complir els requisits que assenyalen els articles 457.2 i 449.3 de la Llei 1/2000, d'Enjudiciament Civil.   
Que el secretari expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).  
Aquesta és la meua sentència que, jutjant en primera instància, pronuncie, mane i firme. Segueixen les firmes. Rubricats».   
Atés que es desconeix el domicili o la residència actuals d'Anselmo Unzueta Artieta, mitjançant la provisió de 14 de desembre de 2009, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència al demandat.   
València, 14 de desembre de 2009.- La secretària judicial: M.ª Teresa Esteve Ramos.